SET ต้นสัปดาห์หน้ามีโอกาสปรับขึ้น จับตาตัวเลขศก.จีน
บล.ทรีนีตี้ คาดตลาดคงจะปรับตัวขึ้นได้ในช่วงต้นสัปดาห์ แต่ในช่วงกลาง-ปลายสัปดาห์อาจจะมีการย่อตัวลง
18 ก.ย. 2558

นายณัฐชาต เมฆมาสิน ผู้อำนวยการฝ่ายวิเคราะห์หลักทรัพย์ บล.ทรีนีตี้ เปิดเผยถึงตลาดหุ้นไทยวันนี้ (18 ก.ย.) พยายามยืนในแดนบวกให้ได้เช่นเดียวกับตลาดหุ้นอื่นในภูมิภาคเอเชียที่ส่วนใหญ่อยู่ในแดนบวก หลังจากที่ธนาคารกลางสหรัฐฯ (FED) ได้ประกาศคงอัตราดอกเบี้ย ทำให้ Flow มีโอกาสที่จะไหลเข้ามาในตลาดเกิดใหม่ได้ในระยะสั้น ทำให้ช่วยประคองดัชนีได้ไปจนถึงต้นสัปดาห์หน้า
โดยตลาดคงจะปรับตัวขึ้นได้ในช่วงต้นสัปดาห์ แต่ในช่วงกลาง-ปลายสัปดาห์อาจจะมีการย่อตัวลง เนื่องจากในวันพุธหน้าจะมีการประกาศตัวเลข PMI ภาคการผลิตเบื้องต้นของจีน ถ้าออกมาแย่กว่าตลาดคาดก็อาจจะกดดันตลาดฯได้ ส่วนในวันศุกร์หน้าไทยก็จะมีการออกประมาณการฉบับใหม่ของแบงก์ชาติ ซึ่งก็มีโอกาสที่จะถูกปรับลดประมาณการ GDP ปีนี้ พร้อมให้แนวรับ 1,360 จุด ส่วนแนวต้าน 1,430 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
BH ปิดที่ 229.00 บาท ลดลง 8.00 บาท
ADVANC ปิดที่ 233.00 บาท ลดลง 1.00 บาท
ITD ปิดที่ 8.45 บาท เพิ่มขึ้น 0.05 บาท
JAS ปิดที่ 5.80 บาท เพิ่มขึ้น 0.05 บาท
KBANK ปิดที่ 182.50 บาท เพิ่มขึ้น 2.00 บาท
 
ที่มา: สำนักข่าวอินโฟเควสท์